b'\n_START_ARTICLE_\nKosti Katajam\xc3\xa4ki\n_START_SECTION_\nUra\n_START_PARAGRAPH_\nKatajam\xc3\xa4ki voitti vuonna 2001 pienen N-ryhm\xc3\xa4n ja vuonna 2005 ison A-ryhm\xc3\xa4n Suomen mestaruuden. Kausina 2004 ja 2005 h\xc3\xa4n kiersi koko juniorien MM-sarjan Suzuki Ignisill\xc3\xa4, loppusijoituksinaan nelj\xc3\xa4s ja viides. Katajam\xc3\xa4en kartturina juniorien MM-sarjassa toimi Timo Alanne._NEWLINE_Marcus Gr\xc3\xb6nholm hoiti kaudeksi 2006 Katajam\xc3\xa4elle ja Alanteelle mahdollisuuden ajaa viidess\xc3\xa4 MM-rallissa Fordin tehdastallin kakkostiimiss\xc3\xa4 Focus WRC05 -autolla. Parin paras sijoitus MM-rallissa oli Turkin rallissa 2006 saatu viides sija. Kisa j\xc3\xa4i my\xc3\xb6s Katajam\xc3\xa4en viimeiseksi MM-ralliksi. T\xc3\xa4m\xc3\xa4n j\xc3\xa4lkeen h\xc3\xa4n jatkoi viel\xc3\xa4 SM-sarjassa kauteen 2010. Katajam\xc3\xa4ki lopetti aktiiviuransa vuonna 2010. H\xc3\xa4n ajoi uransa viimeisell\xc3\xa4 kaudella SM-hopealle nelivetoluokassa._NEWLINE_Katajam\xc3\xa4en kartturina toimi uran loppupuolella Lasse Hirvij\xc3\xa4rvi. Kaksikko saavutti kaudella 2007 rallin SM-pronssia isossa N-ryhm\xc3\xa4ss\xc3\xa4.'